Jan Thomas Jenssen

Jan Thomas Jenssen (født 1996) er en norsk langrennsløper som representerer Hommelvik Idrettslag.

 Karriere 
Under junior-NM 2015 på hjemmebane i Hommelvik tok han bronse på 20 km friteknikk og gull på stafetten.NRK Trøndelag 6. mars 2015. Jubler over NM-bronse på hjemmebane. Besøkt 17. januar 2017.
Under junior-VM 2016 tok han en 13.-plass på 15 km fri.MalvikBladet 25. februar 2016. Jan Thomas på 13.-plass . Besøkt 17. januar 2017. På stafetten i samme mesterskap tok han gull for Norge. Jenssen gikk på lag med Mattis Stenshagen, Vebjørn Hegdal og Johannes Høsflot Klæbo. Han representerer Team Veidekke Midt-Norge.Jan Thomas Jenssen  Team Veidekke

Han åpnet sesongen 2017/2018 med å overraskende bli nr. 3 på 15 km fri teknikk på Beitostølen.21-åring med langrennssjokk: – Hva skal jeg si? NRK Under U23-VM i Goms i Sveits ble han nummer to på sprint fristil. Det ble tredobbelt norsk, Erik Valnes vant, og Even Northug ble nummer tre.

Han debuterte i verdenscupen i langrenn 28. desember 2019 på 15 km. fellesstart fristil under Tour de Ski. 

Jenssen tok bronse på 15 km under NM på ski 2020, og han vant Norgescupen i langrenn 2019/20 sammenlagt.

I sesongen 2022/2023 ble han nummer 2 i Skandinavisk Cup sammenlagt, kun slått av Harald Østberg Amundsen.

26. november 2023 tok han sin første verdenscupseier da han slo Michal Novák og Harald Østberg Amundsen i spurten, i Ruka.

I VM 2025 i Trondheim ble han nummer fire på 20 km skiatlon.

Han falt og brakk båtbeinet under oppvarming til sprinten på Hitra under Toppidrettsveka 2025.

I NM 2026 på Steinkjer vant han 20 km duatlon og ble tildelt kongepokalen.

Han er oppvokst på Halstad gård i Hommelvik. Han er sønn av Merete Hagen og Jens Nicolai Jenssen og barnebarn av Jan Jenssen.

 Referanser 

 Eksterne lenker 


Kategori:Norske langrennsløpere
Kategori:Juniorverdensmestere i langrenn
Kategori:Personer fra Malvik kommune
Kategori:Deltakere for Norge under Ski-VM 2025
Kategori:Kongepokalvinnere i skiidrett